Ing wekdal punika wau, saking wiwitan ngantas pungkasan, piyambakipun ingkang kula kengken ngayahi. Wiwit mendhet nomer antrean dumugi nyetoraken arta ing teller dipun lampahi piyambak. Namung wekdal mendhet nomer antrean ing mesin otomatis, kula tut wuri sinambi maringi pituduh. Salajengipun kula namung ningali saking tebih sinambi lenggahan ing bangku ingkang cinawis. Sadaya kalawau ancasipun kangge maringi pasinaon dhateng kang lare. Supados piyambakipun mangertosi kadospundi cara-caranipun tiyang setor arta ing bank.
